Haram

**Haram** er en kommune på Sunnmøre i Møre og Romsdal. Kommunen ble etablert i 1838, lagt ned i 2019 og etablert på nytt i 2024.

I 2020 hadde Haram  innbyggere. Kommunen grenser i øst mot Vestnes og i sørøst og nord mot Ålesund. Over sjø grenser kommunen til Giske i vest og til Molde i nord.  Kommunesenteret er Brattvåg, med  innbyggere per . Kommunen har mye industri, der de største bedriftene er VARD (tidligere STX) i Brattvåg, Søvik og Tennfjord, og Kongsberg Maritime i Brattvåg og på Longva.
På grunn av mangel på arbeidskraft har den lokale industrien importert arbeidskraft, hovedsakelig polakker.

## Historie
Haram ble etablert som kommune i 1838. Kommunens grenser ble vesentlig endret i 1965 da størstedelen av Haram kommune, Nordre Borgund og brorparten av gamle Vatne kommune ble sammenslått. Den nordligste delen som lå på Harøya, ble lagt til Sandøy kommune.

Fra 1. januar 2020 ble Haram kommune en del av nye Ålesund kommune, sammen med kommunene Sandøy, Skodje og Ørskog.

I 2022 søkte Ålesund kommune om å bli delt slik at Haram kommune blir opprettet på nytt fra 1. januar 2024, med unntak av kretsene Vatne/Tennfjord og Søvik/Grytastranda som ble foreslått å bli værende i Ålesund*.*

Den 14. juni 2022 vedtok Stortinget at storkommunen Ålesund 1. januar 2024 skal deles inn i Ålesund og Haram, der kommunegrensene for Haram kommune blir de samme som før sammenslåingen. Det var lenge diskusjoner om hvorvidt Haram skulle få justert grensene sine på en slik måte at en stor andel av innbyggerne forble i Ålesund kommune.

## Geografi
Haram kommune omfatter fastlandet mellom Grytafjorden i sør og Midfjorden i nord, samt Lepsøya, Haramsøya, Flemsøya og Fjørtofta. Kommunen grenser i øst til Vestnes i Romsdal. 

### Geologi og landformer
Berggrunnen i Haram domineres av granittisk gneis, med islett av øyegneis. Det er også et par øst-vest-gående bånd av glimmerskifer, og langs fjorden mellom Helland og Gjerdet finnes grønnskifer.

Terrenget på fastlandet preges av fjordarmer og mindre daler i retning nord-syd. Innerst i Samfjorden finner vi Skulestadhavet, en poll forbundet med fjorden ved den grunne og trange Samfjordstraumen. Her er overflatevannet mindre saltholdig enn dypere ned.

På lavereliggende flater er det arealer med myr, spesielt Gamlemsmyrane på fastlandet, og på Flemsøya og Fjørtofta. Stedvis finnes også kvartærgeologiske elementer, eksempelvis Lepsøyrevet og Remma ved Hildrestranda.

På østsiden av Gamlemsveten finner man også Trollhola, en typisk botn 480 moh. gravd ut av en tidligere isbre. Og på Lepsøya kan man finne Rønstadhelleren, en heller i den vestvendte fjellsiden ved Stølsvika.

Kommunens høyeste punkt er den nordre toppen av Blåskjerdingen, 1067 moh, rett ved grensa mot Vestnes.

### Klima

Klimaet påvirkes av Golfstrømmen

## Samfunn

### Haram kommune
Kommunen har sitt administrasjonssentrum i Brattvåg.

Kommunen tilhører Sunnmøre tingrett.

* 15800100 Fjørtoft/Haram
* 15800200 Haram
* 15800300 Vatne
* 15800400 Hamnsund

### Tettsteder
Kommunen har fire tettsteder. Innbyggertall pr 01.01.2023:

Vatne (2 485)

Brattvåg  (2 455)

Søvik (985)

Austnes (389)

### Samferdsel
Skipstrafikken følger skipsleia langs norskekysten over Lepsøyrevet som deler seg ved Rødholmen i en del mot Molde og Romsdalen og hovedleia videre nordover.

Innløp fra havet til leia går igjennom de øst-vestgående åpne fjordene Vigrafjorden, Haramsfjorden og Nogvafjorden og Fjørtoftfjorden. Større fartøy som ikke kan gå over Lepsøyrevet bruker disse.

### Kirker
Kommunen tilhører Nordre Sunnmøre prosti og har fem sogn Brattvåg, Hamnsund, Haram, Fjørtoft og Vatne.

## Politikk

### Kommunestyrevalget 2023

### Kommunestyrevalget 2015

## Kultur
Ute på Nordøyane og Hildrestranda snakka mange eldre folk Halvemål fram til rundt 1970, og bruker ***mej*** som første person flertal istedenfor ***øss*** eller ***oss***.

### Tusenårssted
Kommunens tusenårssted er Haram gamle kirkegård. Denne ble nedlagt da Haram kirke ble flyttet i 1838.

I Brattvåg ligger kulturhuset Ingebrigt Davik-huset

## Lokalavis
Avisa *[[Nordre (avis)|Nordre]]*, tidligere *Haramsnytt*, som dekker Haram og Sandøy, kommer ut i Brattvåg.

## Referanser




## Litteratur
* 
* 
* Barman Ole Redningsmidler for fiskere
* 

* 

## Eksterne lenker
* Haram kommunes nettside
* Haram - Allkunne, levande leksikon
* Haram - Store norske leksikon
* Haram bibliotek 
* Haram kirke 
* Eksempel på et norsk hushold på 1800-tallet - Myra i Haram, artikkel hos Norgeshistorie.no